O neón, l'argón, o criptón y o xenón s'obtienen a partir de l'aire por meyo de metodos de liqüefacción de gases y destilación fraccionata. O helio se gosa deseparar d'o gas natural, y o radón s'obtiene d'a desintegración radioactiva de compuestos disueltos de radio. Os gases nobles tienen diversas aplicacions importants en industrias como a iluminación, a soldadura y a exploración espacial. Os buzos de gran profundidat utilizan una mezcla de gases d'helio y nitrochén a profundidat como gas respirable, ta evitar a toxemia de l'oxichén, o efecto letal de l'oxichén a alta presión, y o mal de fundaria, o efecto narcotico d'o nitrochén en l'aire per dencima d'a muga de presión parcial. Dimpués de que o riesgo causato por a inflamabilidat d'o hidrochén se fese evident, fue sustituyito por helio en os dirichibles y globos aerostaticos.